වහාම ක්‍රියාත්මක වන පරිදි ක්‍රීඩාංගණයට බැහැර කරන කුණු ඉවත් කිරීමට සුදුසු වැඩපිළිවෙළක් ක්‍රියාත්මක කිරීමට නාගරික සංවර්ධන අධිකාරියට උපදෙස් ලබා දෙනු ලැබිණි.ඒ අනුව නාගරික සංවර්ධන අධිකාරියේ ඌව පළාත් අධ්‍යක්ෂ එම්. පී. රණතුංග මහතා ඇතුලු සැලසුම් කාර්ය මණ්ඩලය විසින් බදුල්ල ප්‍රදේශයේ මහජන නියෝජිතයන් ද, මධ්‍යම පරිසර අධිකාරිය, නගර සභාව ඇතුළු අදාළ ආයතන ද සම්බන්ධ කරගෙන කැළිකසළ බැහැර කිරීම හා ක්‍රීඩාංගණය ප්‍රතිසංවර්ධනය කිරීම සඳහා සැලසුමක් හා වැඩසටහනක් සකස් කරන ලදී.ඒ අනුව කැළිකසළ බැහැර කිරීම සඳහා නගරයෙන් බැහැරව පිහිටි සොරණාතොට ප්‍රදේශයේ අක්කර පහක භූමි භාගයක් තෝරා ගැනිණි.